Abdera (Thracia)
Vide etiam paginam discretivam: Abdera. Abdera (-orum, n.) est urbs Graeca antiqua in regione Thraciae. Condita anno 654 a.C.n. a Clazomeniis, tantos anno 544 a.C.n. colonos Teios Persas fugientes intra muros suos recepit (inter quos et Anacreon poeta fuisse creditur), ut postea Teos quoque metropolis haberetur. Etsi multos homines praeclarissimos, ut Democritum Protagoramque, progenuit, cognita erat stoliditate incolarum.